Palkovics László: a vállalatok megbecsülik saját dolgozóikat | Magyar Idők	Palkovics László: a vállalatok megbecsülik saját dolgozóikat | Magyar Idők
A cikk emailben történő elküldéséhez kattintson ide, vagy másolja le és küldje el ezt a linket: https://www.magyaridok.hu/gazdasag/palkovics-laszlo-a-vallalatok-megbecsulik-sajat-dolgozoikat-3767909/
2018. december 13. csütörtök 21:04
Palkovics László: a vállalatok megbecsülik saját dolgozóikat
A gazdasági szereplők kérték a túlóraszabályok újragondolását. Vita az MTA-val a tudós testület finanszírozásáról. Ezekkel a témákkal kapcsolatban is kérdezte a Hír TV Palkovics László innovációs és technológiai minisztert.
Gulyás Gergely korábban cáfolta Palkovics László azon állítását, miszerint a gazdaság szereplői kérték volna kormányt a túlóratörvény meghozására.
Palkovics László a Hír TV-ben ezt nem cáfolta, ám mint mondta: a gazdaság szereplőivel miniszterként napi kapcsolatban van.
-Nem kell túlzott bölcsesség és előrelátás ahhoz, hogy világos legyen, elértük a legmagasabb foglalkoztatottságot, ami azt jelenti, hogy elért a gazdaság egy plafont
A hiányzó munkaerőt ezért valahogy pótolni kell. Az egyik megoldás az, hogy közmunkából a munkaerő piacra vezetjük át a munkaerőt, a másik megoldás pedig a túlmunka– tette hozzá. A munkaerő-lízingnél sokkal jobb megoldás a mostani, mert a vállalatok a saját értékes dolgozóik önkéntes munkájával tudják feltölteni a hirtelen támadt hiányokat.
A parlamenti és azon kívüli vitánál alapvetően politikai megközelítéseket láthatunk Palkovics László szerint, hisz a vádakkal ellentétben a dolgozó önkéntességén alapszik az egész rendszer. Egykori vállalatvezetőként is tudja, hogy a cégek nagyon is komolyan veszik dolgozóikat, és alapvető céljuk az, hogy azok elégedettek legyenek.
A szerdai események kapcsán a miniszter kifejtette: nem méltó a Parlamenthez az, ami bent történt, sem az országhoz az, ami kívül.
Címkék: foglalkoztatottsághír tvmunkaerőhiánymunkáltatókmunkavállalóknemzetgazdaságönkéntességPalkovics Lászlótúlóra